
Бүген Татарстан Республикасы Президенты Рөстәм Миңнеханов Россия Фәннәр академиясе академигы Ренат Акчурин белән очрашты. Очрашу «Казан Экспо» күргәзмә үзәгендә узды.

Очрашуда катнашучылар медицина өлкәсендә, бигрәк тә кардиологиядә фәнни базаны үстерү, шулай ук республиканың юнәлеш оешмаларында яңа технологияләр кертү турында фикер алыштылар.

Ренат Сөләйман улы Акчурин – Совет һәм Россия кардиохирургы, микрохирургия өлкәсендә белгеч. Европада беренче тапкыр коронар хирургиягә операция микроскобын һәм микрохирургия техникасын кертте. Моннан тыш, илдә беренче тапкыр илебезнең коронар микрохирургиясе мәктәбен булдырган.

Очрашуда шулай ук Ренат Акчуринның туганы – генерал-полковник Рәсим Акчурин да катнашты. Казанга визиты кысаларында алар Бөтендөнья татар конгрессының VIII корылтае эшендә катнаштылар.
Рөстәм Миңнеханов Ренат Акчурин белән очрашты